Jacob van Ruisdael
Jacob Isaackzoon van Ruisdael (hollandi hääldus: [ˈjaːkɔp fɑn ˈrœyzdaːl] ( kuula); (1628/1629 Haarlem, Hollandi Vabariik – 14. märts 1682 Amsterdam, Hollandi Vabariik) oli hollandi maali- ja trükikunstnik. Ruisdaeli peetakse Hollandi kuldajastu üheks tuntumaks maastikumaalijaks. Ta mõjutas maastikumaali traditsiooni üle maailma, muuhulgas inglise romantiste, prantsuse Barbizoni koolkonda, Hudsoni jõe koolkonda ning teisi Hollandi maalikunstnikke, nende seas Vincent van Goghi. Ruisdaeli looming oli kogu ta elu Hollandi Vabariigis hinnas. Tänapäeval leiab seda era- ja riiklikest kogudest üle maailma. Suurimad kogud asuvad Amsterdamis Rijksmuseumis, Londonis Rahvusgaleriis, Peterburis Ermitaažis ja New Yorgis Metropolitani Kunstimuuseumis.